4. ΑΠΟΦΑΣΙΣ ΑΡΧΗΓΟΥ ΕΝΟΠΛΩΝ ΔΥΝΑΜΕΝΩΝ Αριθ. Φ.315.14/1/414349 της 28 Ιουν./22 Ιουλ. 1974 (ΦΕΚ Β΄  731) Περί καθορισμού των γραμματικών γνώσεων υποψηφίων Εθελοντών Ενόπλων Δυνάμεων. Έχοντες υπ’ όψει: Το Ν.Δ. 445/74 "περί ιεραρχίας και προαγωγών των Ανθυπασπιστών  και  Μονίμων και Εθελοντών  Οπλιτών Ενόπλων Δυνάμεων", άρθρ. 44, αποφασίζομεν: Καθορίζομεν ως ακολούθως τας κατ’ ελάχιστον απαιτουμένας κατά περίπτωσιν γραμματικάς γνώσεις, των υποψηφίων να καταταγώσιν ως Εθελοντών: α)Εθελοντών (πλην Τεχνιτών και Μουσικών): Ενδεικτικόν Γ΄ τάξεως Δημοσίου ημερησίου Εξαταξίου Γυμνασίου, Οικονομικού, Ναυτικού ή Νυκτερινού τοιούτου. Το ενδεικτικόν των εξ Ιδιωτικών Γυμνασίων ισχύει. β)Εθελοντών τεχνιτών: Ως ανωτέρω (υποπαρ. 2α) ή να είναι απόφοιτοι ημερησίων Κατωτέρων Δημοσίων Τεχνικών Σχολών, ή ανεγνωρισμένων ιδιωτικών τοιούτων, υποστάντων των εκ των τελευταίων προερχομένων τοιούτων (Ιδιωτικών Σχολών) επιτυχώς, τας υπό του Υπουργείου Παιδείας προβλεπομένας κατά Νόμον εξετάσεις προς απόκτησιν πτυχίου. γ)Εθελοντών Μουσικών: Απολυτήριον Δημοσίου Δημοτικού Σχολείου. Η παρούσα δημοσιευθήτω δια της Εφημερίδος της Κυβερνήσεως. 